
ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 20ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  302/2013
ΘΕΜΑ: Έγκριση της τροποποίησης της υφιστάμενης προγραμματικής σύμβασης για την υλοποίηση του  ερευνητικού έργου «Ανάδειξη της ευρύτερης περιοχής του Πύργου» και εξουσιοδότηση του Δημάρχου για την υπογραφή της
    Στον Πύργο, σήμερα 09 του μηνός Οκτωβρίου, του έτους 2013, ημέρα Τετάρτη και ώρα 19.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 47712/4-10-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Φραγκαντώνης Παναγιώτης, 10. Μπίρμπας Κων/νος, 11. Τζουανόπουλος Δημήτριος, 12. Ανδρικόπουλος Ανδρέας, 13. Ανδρικόπουλος Φώτιος, 14. Αντωνέλος Δημήτριος, 15. Αργυρόπουλος Ιωάννης του Παναγιώτη, 16. Μποσμής Κων/νος, 17. Ρωμαίος Στέφανος, 18. Μικελόπουλος Γεώργιος, 19. Λιατσής Γαβριήλ – Επικεφαλής Μείζονος Μειοψηφίας, 20. Δημόπουλος Φώτιος 21. Ανδριόλας Γεώργιος, 22. Σεϊντής Βασίλειος, 23. Κουρμπανάς Γεώργιος, 24. Λιατσής Δημήτριος, 25. Αγγελακοπούλου Ανδριάνα (Αντιπρόεδρος Δημοτικού Συμβουλίου), 26. Μπελόκας Διονύσιος, 27. Διαμαντόπουλος Κων/νος, 28. Γιάνναρος Χρήστος – Επικεφαλής της παράταξης «Λαϊκή Συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Τζίνη Διονυσία, 2. Γεράνιος Κων/νος, οι οποίοι δεν προσήλθαν στη συνεδρίαση αν και νόμιμα κλήθηκαν,  

3. Δημουλιάς Λεωνίδας (έχει τεθεί σε αργία). 
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-----------

Ακολούθως ο Πρόεδρος έθεσε υπόψη του υπόψη του δημοτικού συμβουλίου το 6ο θέμα της ημερήσιας διάταξης με τίτλο: [Λήψη απόφασης έγκρισης της τροποποίησης της υφιστάμενης προγραμματικής σύμβασης για την υλοποίηση του  ερευνητικού έργου «Ανάδειξη της ευρύτερης περιοχής του Πύργου» και εξουσιοδότηση του Δημάρχου για την υπογραφή της] και παραχώρησε το λόγο στον Αντιδήμαρχο Οικονομικών κ. Ιώαννη Αργυρόπουλο, ο οποίος εισηγούμενος το θέμα ανέφερε:

[Με την υπ’ αριθ. 440/12 απόφαση του Δημοτικού Συμβουλίου [επικυρώθηκε με την 852/45/16-01-2013 απόφαση του Γ.Γ της Αποκεντρωμένης Διοίκησης Πελοποννήσου και Ιονίου] εγκρίθηκε η σύναψη προγραμματικής σύμβασης μεταξύ του δήμου Πύργου, του ΤΕΙ Πατρών και της ΔΗΚΕΠ, για την εκπόνηση του ερευνητικού έργου «Ανάδειξη της ευρύτερης περιοχής του Πύργου».
Επειδή όμως:

1. Το ΤΕΙ Πάτρας μετονομάστηκε σε ΤΕΙ Δυτικής Ελλάδος

2.Το Τμήμα Μουσειολογίας, Μουσειογραφίας και Σχεδιασμού Εκθέσεων, μετονομάστηκε σε Τμήμα Διοίκησης, Οικονομίας και Επικοινωνίας Πολιτιστικών και Τουριστικών Μονάδων
3. Αντικαταστάθηκε στο Όργανο υλοποίησης της προγραμματικής σύμβασης ο κ. Νικόλαος Σκλάβος, από την κα Αναστασία Ζαφειροπούλου [σχετ. αριθ. 13993/13-09-2013 έγγραφο του ΤΕΙ],

π ρ ο τ ε ί ν ε τ α ι  η τροποποίηση της υφιστάμενης προγραμματικής σύμβασης].

     Κατόπιν ο Πρόεδρος κάλεσε το Σώμα ν’ αποφασίσει σχετικά με:

1. Με την τροποποίηση της υφιστάμενης προγραμματικής σύμβασης
2. Την εξουσιοδότηση του Δημάρχου, για την υπογραφή της.

Το Δημοτικό Συμβούλιο Πύργου

· Τις διατάξεις των άρθρων 65 και 100  του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης (Πρόγραμμα Καλλικράτης) όπως συμπληρώθηκε με την παρ.9 του άρθρο 8 του ν.4071/2012 «Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση  Οδηγίας 2009/50/ΕΚ» (ΦΕΚ 85 Α/11-4-2012)
· Τις διατάξεις του Ν. 3463/2006 «Κύρωση του Κώδικα Δήμων και Κοινοτήτων» [ΦΕΚ Α΄114/08.06.2006],
· Την 440/20-12-12 απόφαση του Δημοτικού Συμβουλίου, η οποία επικυρώθηκε με την υπ’ αριθ. 852/45 /16-01-2013 απόφαση του Γ.Γ Αποκεντρωμένης Διοίκησης Δυτικής Ελλάδος και Ιονίου  
· Το Παράρτημα Ι «Τροποποίηση προγραμματικής σύμβασης μεταξύ του Δήμου Πύργου, ΔΗ.ΚΕ. Πύργου και ΤΕΙ Δυτικής Ελλάδος»,
·  Το γεγονός ότι: 1. Το ΤΕΙ Πάτρας μετονομάστηκε σε ΤΕΙ Δυτικής Ελλάδος

2.Το Τμήμα Μουσειολογίας, Μουσειογραφίας και Σχεδιασμού Εκθέσεων, μετονομάστηκε σε Τμήμα Διοίκησης, Οικονομίας και Επικοινωνίας Πολιτιστικών και Τουριστικών Μονάδων

3. Την αντικατάσταση στο Όργανο υλοποίησης της προγραμματικής σύμβασης ο κ. Νικόλαος Σκλάβος, από την κα Αναστασία Ζαφειροπούλου [σχετ. αριθ. 13993/13-09-2013 έγγραφο του ΤΕΙ],

· Την εισήγηση του Αντιδημάρχου Οικονομικών κ. Ι. Αργυρόπουλου, μετά από διαλογική συζήτηση, 
κατά πλειοψηφία  α π ο φ α σ ί ζ ε ι
1. Εγκρίνει την τροποποίηση της υφιστάμενης προγραμματικής σύμβασης  μεταξύ του δήμου Πύργου, του ΤΕΙ Δυτικής Ελλάδος και της Δημοτικής Κοινωφελούς Επιχείρησης Πύργου [ΔΗΚΕΠ] για την υλοποίηση του ερευνητικού έργου με θέμα: «Ανάδειξη της ευρύτερης περιοχής του Πύργου»  όπως κωδικοποιήθηκε στο παράρτημα Ι που συνοδεύει  την παρούσα απόφαση και αποτελεί αναπόσπαστο κομμάτι της.
2. Παρέχει την εξουσιοδότηση στο δήμαρχο κ. Γεράσιμο Παρασκευόπουλο, για την υπογραφή της τροποποιημένης Π.Σ.
· Ο δημοτικός σύμβουλος κ. Ιωάννης Παναγόπουλος παραμένει ως εκπρόσωπος του δήμου  στο όργανο υλοποίησης της προγραμματικής σύμβασης (άρθρο 4ο ).

Οι δημοτικοί σύμβουλοι:
· Της παράταξης «Σύγχρονος Πύργος» κ.κ: Γεώργιος Ανδριόλας, Βασίλειος Σεϊντής και Ανδριάνα Αγγελακοπούλου δήλωσαν ότι ψηφίζουν λευκό.
· Της παράταξης «Λαϊκή Συσπείρωση» κ.κ Χρήστος Γιάνναρος και Αθανάσιος Καραμπέτσος,  δήλωσαν: «ψηφίζουμε αρνητικά, γιατί αυτά θα πρέπει  να είναι έξοδα του κρατικού προϋπολογισμού».
· Οι δημοτικοί σύμβουλοι κ.κ: Γαβριήλ Λιατσής, Φώτιος Δημόπουλος, Γεώργιος Κουρμπανάς, Δημήτριος Λιατσής, Διονύσιος Μπελόκας, Κων/νος Διαμαντόπουλος, Ιωάννης Σεφερλής, απουσίαζαν απ’ τη συνεδρίαση, όταν τέθηκε προς συζήτηση και έγκριση το θέμα.
Η παρούσα απόφαση έλαβε αύξοντα αριθμό  302/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος 15  – 10  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ
ΠΑΡΑΡΤΗΜΑ Ι
ΤΡΟΠΟΠΟΙΗΣΗ ΠΡΟΓΡΑΜΜΑΤΙΚΗΣ ΣΥΜΒΑΣΗΣ
μεταξύ

ΔΗΜΟΥ ΠΥΡΓΟΥ, ΔΗ.Κ.Ε.ΠΥΡΓΟΥ και (Τ.Ε.Ι.) ΔΥΤΙΚΗΣ ΕΛΛΑΔΑΣ
Για την εκπόνηση του ερευνητικού έργου με θέμα:

«Ανάδειξη της ευρύτερης περιοχής του Πύργου»

Στον Πύργο σήμερα, __/__/2013, οι ακόλουθοι συμβαλλόμενοι φορείς:

1. Η Δημοτική Κοινωφελής Επιχείρηση Πύργου, του Ν.  3463/2006, η οποία εδρεύει στον Πύργο , στη συμβολή των οδών Πατρών και Τάκη Πετροπούλου, θα καλείται στο εξής ΔΗΚΕΠ και εκπροσωπείται νόμιμα από την Πρόεδρο του Διοικητικού Συμβουλίου Διονυσία Τζίνη.

2. Το Τεχνολογικό Εκπαιδευτικό Ίδρυμα Δυτικής Ελλάδας – Παράρτημα Πύργου, το οποίο βρίσκεται στον Πύργο, επί της οδού Ρήγα Φεραίου, θα καλείται στο εξής ΤΕΙ και εκπροσωπείται νόμιμα από τον Πρόεδρο Σωκράτη Καπλάνη.

3. Ο Δήμος Πύργου,  Οργανισμός Τοπικής Αυτοδιοίκησης Α΄ βαθμού, ο οποίος εδρεύει στον Πύργο επί της κεντρικής πλατείας Σάκη Καράγιωργα, θα καλείται στο εξής Δήμος και εκπροσωπείται νόμιμα από το Δήμαρχο Πύργου Γεράσιμο Παρασκευόπουλο.

4. Έχοντας υπόψη:

α) Τις διατάξεις του άρθρου 225 για τις προγραμματικές συμβάσεις του Ν. 3463/2006 για την «Κύρωση του Κώδικα Δήμων και Κοινοτήτων» (ΦΕΚ 114/08-06-2006 Τεύχος Α΄)

β) Την υπ’ αριθμ. 15788/1607 απόφαση του Γενικού Γραμματέα της Περιφέρειας Δυτ. Ελλάδας, περί σύστασης της ΔΗ.Κ.Ε.Π. (ΦΕΚ Β΄248/09-03-2010). 

γ) Τις διατάξεις του Ν. 3549/2007 για τη «Μεταρρύθμιση του θεσμικού πλαισίου για τη δομή και λειτουργία των Ανωτάτων Εκπαιδευτικών Ιδρυμάτων (ΦΕΚ Α΄69/20.03.2007)
δ) Την από τις 24.12.2012 προγραμματική σύμβαση,

ε) Την μετονομασία του ΤΕΙ ΠΑΤΡΑΣ σε ΤΕΙ ΔΥΤΙΚΗΣ ΕΛΛΑΔΑΣ,

στ) Την μετονομασία του Τμήματος Μουσειολογίας, Μουσειογραφίας και Σχεδιασμού Εκθέσεων, σε Τμήμα Διοίκησης, Οικονομίας και Επικοινωνίας Πολιτιστικών και Τουριστικών Μονάδων.
ζ) Τις ακόλουθες αποφάσεις:

      Ι) Την __/2013 απόφαση του Δημοτικού Συμβουλίου Πύργου

      ΙΙ) Την __/2013 Απόφαση του Διοικητικού Συμβουλίου της ΔΗΚΕΠ

      ΙΙΙ) Την 13/09/2013 απόφαση του Συμβουλίου ΤΕΙ Δυτικής Ελλάδας
Συμφωνούν, συνομολογούν και συναποδέχονται τα ακόλουθα:

AΡΘΡΟ 1ο: ΠΡΟΟΙΜΙΟ

Η ΔΗΚΕΠ η οποία προήλθε από τη μετατροπή της Αναπτυξιακής Δημοτικής Επιχείρησης Πύργου «ΑΔΕΠ» σύμφωνα με τις διατάξεις του Ν. 3463/2006 και στη συνέχεια συγχωνεύθηκε με την υφιστάμενη κοινωφελή επιχείρηση Δήμου Ωλένης  σύμφωνα με το άρθρο 109 του Ν. 3852/2010,  είναι ένα εργαλείο ανάπτυξης και μέσο συμπληρωματικό των δραστηριοτήτων του Δήμου Πύργου. Ο Δήμος Πύργου στα πλαίσια του Εθνικού Στρατηγικού Πλαισίου Αναφοράς αλλά και στην προσπάθεια εξασφάλισης βιώσιμης ανάπτυξης επ’ ωφελεία των δημοτών του, βρίσκεται ενώπιον της απαίτησης για την εκτέλεση ενός φιλόδοξου και πολυδιάστατου αναπτυξιακού προγράμματος. Η επιτυχής υλοποίηση του προγράμματος αυτού, μπορεί να επιταχυνθεί με τη συμβολή του ΤΕΙ, το οποίο λόγω του πλούτου της τεχνογνωσίας, των υποδομών και των ανθρώπινων πόρων αποτελεί έναν αξιόπιστο εταίρο και συνεργάτη, στα πλαίσια του σχεδιασμού και της υλοποίησης αναπτυξιακών προγραμμάτων και πρωτοβουλιών. 

Σκοπός της ΔΗΚΕΠ, στα πλαίσια της αποστολής είναι η οργάνωση λειτουργιών, δραστηριοτήτων και η παροχή υπηρεσιών που αναφέρονται στους τομείς: 1) Κοινωνικής Προστασίας και Αλληλεγγύης, 2) Περιβάλλοντος, 3) Εκπόνησης και εφαρμογής προγραμμάτων έρευνας και τεχνολογίας για την ανάπτυξη της περιοχής, 4) Σύμφωνα με το άρθρο 254 παρ. 2 του ν. 3463/06, η επιδίωξη περισσότερων σκοπών από τους πιο πάνω, οι οποίοι είναι μεταξύ τους συναφείς. Όμως στερείται τεχνογνωσίας και εξειδικευμένου προσωπικού και ως εκ τούτου αδυνατεί να υλοποιήσει τους φιλόδοξους στόχους για τους οποίους ιδρύθηκε.

Το ΤΕΙ από την έναρξη της λειτουργίας του το έτος 1970 σαν Κέντρο Ανώτερης Τεχνολογικής Εκπαίδευσης προάγει την ανώτερη εκπαίδευση στην περιφέρεια της βορειοδυτικής Πελοποννήσου. Το 2003 με την εξακτίνωση των δραστηριοτήτων του ίδρυσε το Παράρτημα Πύργου, το οποίο σήμερα έχει δύο τμήματα. Το Τμήμα Πληροφορικής και ΜΜΕ και το Τμήμα Μουσειολογίας, Μουσειογραφίας και Σχεδιασμού Εκθέσεων, το οποίο μετά από συγχώνευση Τμημάτων (Π.Δ. 94, ΦΕΚ 132/5-6-2013) μετονομάστηκε σε Τμήμα Διοίκησης, Οικονομίας και Επικοινωνίας Πολιτιστικών και Τουριστικών Μονάδων της Σχολής Διοίκησης και Οικονομίας. Το ΤΕΙ Δυτικής Ελλάδας (παράρτημα Πύργου στα δέκα έτη λειτουργίας του έχει να επιδείξει σημαντικό έργο στην τριτοβάθμια εκπαίδευση, ενώ συνέβαλε σημαντικά στην οικονομική ανάπτυξη της περιοχής με το πλήθος των σπουδαστών που φοιτούν σε αυτό. Το Τμήμα Πληροφορικής και ΜΜΕ είναι το μοναδικό στην Ελλάδα  που λειτουργεί με στόχο να καλύψει το γνωστικό αντικείμενο του σχεδιασμού και της ανάπτυξης Πληροφοριακών Συστημάτων σε Οργανισμούς και Μέσα Μαζικής Ενημέρωσης. 

Ο Δήμος Πύργου με την ΔΗΚΕΠ, έχοντας ως στόχο την γενικότερη ανάπτυξη και ειδικότερα την τουριστική ανάπτυξη της περιοχής του Πύργου, και διαβλέποντας ότι το Παράρτημα Πύργου μπορεί να βοηθήσει προς αυτή την κατεύθυνση λόγω της εμπειρίας των στελεχών του αλλά και ομάδων εργασίας σπουδαστών που δραστηριοποιούνται στο Τμήμα Πληροφορικής και ΜΜΕ στο αντικείμενο της προβολής και προώθησης με νέα μέσα (new media) μέσω μιας συνεργασίας η οποία θα αποβεί αμοιβαία επωφελής, αποφάσισαν τη σύναψη προγραμματικής σύμβασης για την παροχή υπηρεσιών και την υλοποίηση συστήματος που αποβλέπει στην τουριστική προώθηση / προβολή της περιοχής του Πύργου μέσω ανάδειξης τουριστικών πληροφοριών και της ανάπτυξης μιας ολοκληρωμένης εφαρμογής που στηρίζεται σε τεχνολογίες νέων μέσων, κινητής και κοινωνικής δικτύωσης.

Για τη διασφάλιση της τοπικής ανάπτυξης και την αμοιβαία ωφέλεια των συμβαλλόμενων φορέων, υπογράφεται η παρούσα Προγραμματική Σύμβαση.

ΑΡΘΡΟ 2ο: ΦΑΣΕΙΣ ΟΡΓΑΝΩΣΗΣ ΤΟΥ ΕΡΓΟΥ ΚΑΙ ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ

Με την παρούσα Προγραμματική Σύμβαση που συντάχθηκε και υπογράφεται κατά τις διατάξεις του άρθρου 100 για τις Προγραμματικές Συμβάσεις του Ν. 3852/2010, οι συμβαλλόμενοι φορείς αναλαμβάνουν να συνεργαστούν για την υλοποίηση ενός προγράμματος παροχής υπηρεσιών αναπτυξιακού χαρακτήρα, αξιοποιώντας τις δυνατότητες των συμβαλλομένων.

Το πρόγραμμα παροχής υπηρεσιών αναπτυξιακού χαρακτήρα, διάρκειας δεκαοκτώ (18) μηνών, είναι δομημένο σε πακέτα εργασίας (Π.Ε.) που περιγράφονται στον πίνακα που ακολουθεί:

	ΠΑΚΕΤΟ ΕΡΓΑΣΙΑΣ (Π.Ε.)
	ΑΠΟ

(ΗΜΕΡΟΜΗΝΙΑ)
	ΕΩΣ

(ΗΜΕΡΟΜΗΝΙΑ)

	1
	Εύρεση περιοχών τουριστικού ενδιαφέροντος  της ευρύτερης περιοχής του Πύργου. Συγκέντρωση στοιχείων προώθησης
	24/12/2012
	30/6/2013

	2
	Έρευνα και σύνταξη μελέτης της Χρήσης QR codes για την αποτελεσματική επικοινωνία με τους επισκέπτες
	24/12/2012
	10/3/2013

	3
	Έρευνα κωδικοποίησης και σηματοδότησης 20 αξιοθέατων και σημείων ενδιαφέροντος της ευρύτερης περιοχής του Πύργου
	24/12/2012
	31/8/2013

	4
	Έρευνα αξιολόγησης  του «προϊόντος» που προσφέρεται στους επισκέπτες με χρήση ερωτηματολογίων στα σημεία εισόδου εξόδου τους και στο Διαδίκτυο
	1/5/2013
	31/12/2013

	5
	Έρευνα Σχεδιασμός και ανάπτυξη καμπάνιας Social Media για την περιοχή του Πύργου
	1/9/2013
	23/6/2014

	6
	Σύνταξη πληροφοριακού υλικού για την ανάδειξη και προβολή της ευρύτερης περιοχής Πύργου.
	1/1/2014
	23/6/2014


Η επιτυχής υλοποίηση των πιο πάνω δράσεων αφενός θα συμβάλλει στη μεταφορά τεχνογνωσίας στην ΔΗΚΕΠ και τον Δήμο Πύργου, και αφετέρου στην τοπική ανάπτυξη και προβολή. Για τις δράσεις αυτές θα συνεργαστεί η ΔΗΚΕΠ με συνεργάτες που θα συμβληθεί με αυτούς και το εκπαιδευτικό δυναμικό του ΤΕΙ. 

ΑΡΘΡΟ 3ο: ΠΡΟΫΠΟΛΟΓΙΣΜΟΣ – ΤΡΟΠΟΣ ΧΡΗΜΑΤΟΔΟΤΗΣΗΣ

Ο προϋπολογισμός της προγραμματικής σύμβασης καθ’ όλη τη διάρκεια ισχύος της ανέρχεται στο συνολικό ποσό των εκατόν ογδόντα εννέα χιλιάδων (189.000,00) ευρώ συμπεριλαμβανομένου του Φ.Π.Α., το οποίο επιμερίζεται ως εξής:

Κατηγορία Δαπανών

1. Αμοιβές εξωτερικών συνεργατών: 150.000,00 € πλέον ΦΠΑ 23%

2. Αμοιβή ΔΗ.Κ.Ε.Π.: 4.500,00 €

Οι πόροι για την υλοποίηση των στόχων της παρούσας, προέρχονται από τη Δήμο Πύργου μέσω χρηματοδότησης της ΔΗ.Κ.Ε.Π., η οποία για το σκοπό αυτό έχει εγγράψει σχετική πίστωση.

ΑΡΘΡΟ 4ο: ΟΡΓΑΝΟ ΥΛΟΠΟΙΗΣΗΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ
1. Συνιστάται όργανο υλοποίησης της προγραμματικής σύμβασης με αρμοδιότητα το συντονισμό της συνεργασίας και την επίβλεψη της υλοποίησης του έργου. Η Ομάδα Διοίκησης Έργου (Επιτροπή Παρακολούθησης), θα αποτελείται από εκπροσώπους των συμβαλλόμενων φορέων και συγκεκριμένα από δύο εκπροσώπους του ΤΕΙ, έναν εκπρόσωπο του Δήμου Πύργου και έναν εκπρόσωπο της ΔΗ.Κ.Ε.Π., ο οποίος και θα είναι ο Πρόεδρος και συντονιστής της ΟΔΕ.

Η ΟΔΕ θα λειτουργεί ως αρμόδιο όργανο παρακολούθησης καλής υλοποίησης της προγραμματικής σύμβασης και η οποία θα αποτελείται από:
Εκπρόσωπος της ΔΗΚΕΠ:
Τζίνη Διονυσία, Πρόεδρος του Δ.Σ.

Εκπρόσωποι του ΤΕΙ:

· Η Πρόεδρος του Τμήματος Διοίκησης Οικονομίας Επικοινωνίας Πολιτιστικών & Τουριστικών Μονάδων, Αναστασία Ζαφειροπούλου,

· Ο Προϊστάμενος του Τμήματος Πληροφορικής και Μ.Μ.Ε. Αθανάσιος Κούτρας, Εκπρόσωπος του Δήμου Πύργου:
Παναγόπουλος Ιωάννης

Η Ομάδα Διοίκησης Έργου, είναι υπεύθυνη για την εποπτεία και επιτυχή υλοποίηση της σύμβασης και προς τούτο συντάσσει σχετική έκθεση ανά εξάμηνο, καθώς και στη λήξη της. Αποφασίζει για κάθε θέμα που σχετίζεται με το σχεδιασμό και την υλοποίηση των δράσεων της παρούσας προγραμματικής σύμβασης. Μεταξύ άλλων, προβαίνει και στη διαμόρφωση προγράμματος κοινής δράσης και σε κάθε άλλη ενέργεια που βοηθά στην υλοποίηση των στόχων της παρούσας.

2. Συνεργάζεται με τη ΔΗΚΕΠ για τον καθορισμό του επαγγελματικού περιγράμματος, των προσόντων και τον απαιτούμενο αριθμό των εξωτερικών συνεργατών που θα μισθώσει η ΔΗΚΕΠ προκειμένου να υλοποιηθεί το έργο της παρούσας. Επιβλέπει τη διαδικασία επιλογής των συνεργατών και εγκρίνει τη σύναψη σύμβασης με τους επιλεγέντες.
3. Η Ομάδα Διοίκησης Έργου μεριμνά για την καθημερινή επίβλεψη των παρεχομένων υπηρεσιών των εξωτερικών συνεργατών που θα απασχοληθούν για την υλοποίηση του έργου της παρούσας προγραμματικής σύμβασης. Διασφαλίζει την υψηλή ποιότητα των παρεχομένων υπηρεσιών και τη μεταφορά της αιτούμενης τεχνογνωσίας. Επιλύει τα καθημερινά προβλήματα και φροντίζει για την εξάλειψη των αιτιών που τα προκαλούν.

4. Συνεργάζεται με την Επιτροπή Παρακολούθησης για τη σύνταξη της εξαμηνιαίας έκθεσης προόδου.

ΑΡΘΡΟ 5ο: ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ

Για την υλοποίηση των στόχων της παρούσας προγραμματικής σύμβασης, καθένα από τα συμβαλλόμενα μέρη έχει τις πιο κάτω υποχρεώσεις και δικαιώματα:

H ΔΗΚΕΠ:

1. Αναλαμβάνει την υποχρέωση να συστήσει ομάδα διοίκησης έργου από στελέχη της ίδιας του ΤΕΙ, και του Δήμου Πύργου η οποία θα συντονίσει την υλοποίηση του έργου της παρούσας προγραμματικής σύμβασης.

2. Συμμετέχει με ένα μέλος της στην κοινή επιτροπή παρακολούθησης άρθρου 8 της παρούσας προγραμματικής σύμβασης.

3. Αναλαμβάνει την υποχρέωση να συστήσει ομάδα εργασίας από εξωτερικούς συνεργάτες με την οποία θα συμβληθεί και η οποία θα καθοδηγείται από την ομάδα διοίκησης έργου για την υλοποίηση του έργου της παρούσας προγραμματικής σύμβασης.

4. Αναλαμβάνει την κάλυψη του κόστους παροχής υπηρεσιών των εξωτερικών συνεργατών που θα απασχοληθούν για την υλοποίηση του έργου της παρούσας προγραμματικής σύμβασης.

5. Είναι υπεύθυνη να προσαρμόζει το έργο των εξωτερικών συνεργατών σύμφωνα με τις υποδείξεις της ομάδας διοίκησης έργου και να αποκαθιστά όλες τις τυχόν αποκλίσεις αυτού.

6. Υποβάλλει στην Επιτροπή Παρακολούθησης όλες τις αναγκαίες απολογιστικές εκθέσεις και οικονομικούς απολογισμούς.

Το ΤΕΙ Δυτικής Ελλάδας:

1. Αναλαμβάνει την υποχρέωση να συνεισφέρει εκπαιδευτικό και ερευνητικό προσωπικό στην ομάδα διοίκησης έργου που θα συσταθεί.

2. Αναλαμβάνει την ευθύνη παροχής υψηλού επιπέδου τεχνογνωσίας που απαιτείται για το σχεδιασμό και την υλοποίηση του συνόλου των δράσεων.

3. Συμμετέχει με μένα μέλος του στην κοινή επιτροπή παρακολούθησης του άρθρου 8 της παρούσας προγραμματικής σύμβασης.

Ο Δήμος Πύργου:

1. Αναλαμβάνει την υποχρέωση να παρέχει αφενός στο ΤΕΙ Πάτρας και αφετέρου στους εξωτερικούς συνεργάτες της ΔΗΚΕΠ όλα τα διαθέσιμα στοιχεία που είναι απαραίτητα για την υλοποίηση του αντικειμένου.

2. Απολογιστικά του λογαριασμού δαπανών του έργου, αναλαμβάνει να χρηματοδοτήσει την ΔΗ.Κ.Ε.Π. προς κάλυψη του προϋπολογισμού του έργου.

3. Συμμετέχει με μένα μέλος του στην κοινή επιτροπή παρακολούθησης του άρθρου 8 της παρούσας προγραμματικής σύμβασης.

ΑΡΘΡΟ 6ο: ΔΙΑΡΚΕΙΑ ΤΗΣ ΣΥΜΒΑΣΗΣ

1. Η διάρκεια της σύμβασης είναι δέκα οκτώ (18) μήνες με αρχή την 24/12/2012 και λήξη της 23/6/2014.

2. Η ισχύς της παρούσας προγραμματικής σύμβασης αρχίζει με την υπογραφή της και λήγει με την έγκριση της τελικής απολογιστικής έκθεσης και του αντίστοιχοι οικονομικού απολογισμού από την Επιτροπή Παρακολούθησης, καθώς και την εκτέλεση των αναγκαίων λογιστικών πράξεων και ελέγχων. 

3. Εάν για λόγους αντικειμενικούς δεν καταστεί εφικτή η υλοποίηση του έργου εντός της διάρκειας της παρούσας προγραμματικής σύμβασης, αυτή θα παραταθεί κατάλληλα ως προς το χρόνο ολοκλήρωσής της, έτσι ώστε το ΤΕΙ να συνεχίσει να λειτουργεί συμβουλευτικά στο αντίστοιχο αντικείμενο, χωρίς όμως παράλληλη τροποποίηση των οικονομικών εισροών που προβλέπονται  στο άρθρο 3.

4. Από την έναρξη ισχύος της παρούσας προγραμματικής σύμβασης παύει η ισχύς κάθε τυχόν προηγούμενης άλλης προγραμματικής σύμβασης, που αφορά το ίδιο αντικείμενο.

ΑΡΘΡΟ 7ο: ΡΗΤΡΕΣ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ

1. Η υλοποίηση του έργου θα διακόπτεται αυτόματα σε περίπτωση μη πιστής τήρησης των άρθρων της παρούσας προγραμματικής σύμβασης.

2. Σε περίπτωση μη τήρησης των υποχρεώσεων των συμβαλλομένων, όπως αυτές ειδικότερα περιγράφονται στο άρθρο 5 της παρούσας, έκαστος των συμβαλλομένων αποκτά δικαίωμα καταγγελίας της σύμβασης.

3. Όλοι οι όροι της παρούσας σύμβασης θεωρούνται ουσιώδεις, παράβαση δε έστω και ενός απ’ αυτούς δίνει δικαίωμα καταγγελίας της σύμβασης από τους συμβαλλόμενους.

ΑΡΘΡΟ 8ο: ΑΚΡΟΤΕΛΕΥΤΙΟ

Η υλοποίηση του προγράμματος θα γίνει με ευθύνη και των τριών συμβαλλομένων και σύμφωνα με τους κανόνες που επιβάλλει η δεοντολογία και η καλή συνεργασία. Η επίλυση των διαφορών που είναι δυνατόν να προκύψουν από την ερμηνεία και εφαρμογή της παρούσας (εφόσον δεν επιτευχθεί φιλική άρση της διαφωνίας ανάμεσα στα συμβαλλόμενα μέρη) επιλύεται στα αρμόδια δικαστικά όργανα.

Η παρούσα συντάχθηκε σε τρία αντίγραφα υπογεγραμμένα από τους συμβαλλόμενους ως ακολούθως.

ΟΙ ΣΥΜΒΑΛΛΟΜΕΝΟΙ,

	ΓΙΑ ΤΗ ΔΗΚΕΠ

